มึอะไรกับแฟนช่วงเปนเมนส์วันสุดท้าย 26 พย . แต่หลั่งข้างนอก แล้วก็กินยาคุมฉุกเฉินไป แล้ววันที่1ธค มีอะไรกับแฟนอีกหลั่งข้างนอก แล้วก้อกินยาคุมฉุกเฉินไป. ช่วงวันที่4 5 6 มีเลือดไหลเหมือนคนเปนปะจำเดือน ไม่ได้ไหลกะปริดกะปรอย. ช่วงวันที่ 12 13 14 ธค มีเลือดไหลกะปิดกระปรอย แบบนี้ท้องไหมค่ะ
สวัสดีค่ะ Paraยาคุมกำเนิดฉุกเฉินเป็นการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เองดังนั้นอาการดังกล่าวมา อาจเป็นผลข้างเคียงจากยาคุมฉุกเฉินได้เช่นกันค่ะแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก